Steve Hackett

Stephen Richard «Steve» Hackett (født 12. februar 1950), er en engelsk musiker og gitarist. Han ble først kjent da han erstattet Anthony Phillips i den britiske rockegruppen Genesis i 1970. Mens han var medlem var han aktiv bidragsyter med å skrive og komponere sanger, og dermed bidro til gruppens progressive suksess. Hackett ble i Genesis til 1977 og bidro til seks studioalbum. Deretter forlot han gruppen for å forfølge en solokarriere. 

Steve Hackett er best kjent for sitt innovative eteriske gitararbeid, og for å være en av pionerene av en elektrisk gitarteknikk kalt tapping. Han er også kjent for sin klassiske gitarspilling.

I 1986 grunnla Hackett supergruppen GTR med eks Yes- og eks Asia-gitarist Steve Howe. Deres eneste album solgte til gull, men Hacketts misnøye med gruppens finansielle styring ble slutten på dette prosjektet. Selv om albumet ble en suksess, er det ikke fansens favoritt. Hacketts påfølgende kommentarer på GTR har vært motstridende. Han har en gang sagt om gruppen: «There are artistic limitations with any successful band and it was a successful band.»

Han fortsatte sin solokarriere i 1987 og har utgitt mange album siden da. Hackett blir av mange sett på som en moden låtskriver. Han kan også spille keyboards, synge og produsere.

De siste årene har Steve Hackett samarbeidet med mange artister, blant annet The Watch, Andrea Padova, Marco Lo Muscio, David Minasian og Roman Walczak. Han har også samarbeidet mye med Djabe, som er et Ungarsk jazz-rock band som ble dannet i 1996. Hackett har medvirket på en mengde av Djabes album.

Diskografi

Soloalbum

Med andre artister (utvalg)

Referanser

Eksterne lenker 
 
 
 

 The Steppes

Engelske gitarister
Engelske låtskrivere
Engelske sangere
Genesis
Medlemmer av Rock and Roll Hall of Fame (gruppemedlem)
Personer fra London